Bladene er motsatte, hele og uten bladstilk. De er 5-30 cm lange og 2,5-15,5 cm brede, helrandete og sukkulente. Unge blader har hvite hår, mens eldre blad er glatte og blågrønne. Blomsterstanden er en tett kvast med 3–10 blomster; den er side- eller endestilt. Blomstene er tvekjønnede og femtallige. Monarksommerfugler er viktige for bestøvningen. Frukten er en rund eller oval belgkapsel opptil 10 cm i diameter. Den inneholder mange frø, 6 mm lange og 5 mm brede, med en 3 cm lang fnokk.